Диого Калила

Диого дош Сантош Кабрал (роден на 10 октомври 1998 година, во Сеишал), попознат како Диого Калила — мозамбикански фудбалер со португалско потекло,  на  и на мозамбиканската репрезентација.

Технички карактеристики
Игра на позицијата десен бек.

Клупска кариера
Роден во Сеишал, метрополитенската област Лисабон, Калила играл фудбал на младинско ниво во неколку португалски екипи вклучително и Бенфика, каде се задржал најдолго. Потоа, тој преминал во Белененсеш САД, каде бил промовиран во првиот тим во јануари 2019 година, правејќи го своето деби со клубот во Примеира лигата истиот месец, во поразот со 3-0 од Порто. 

Калила одигра 20 натпревари – 23 во сите натпреварувања – во сезоната 2020–2021, помагајќи му на својот тим да заврши десетти на табелата. Потоа го обновил договорот до 2024 година.

На 27 ноември 2021 година, Калила бил единствениот играч од првиот тим достапен за натпреварот против Бенфика, поради епидемијата од КОВИД-19. Девет играчи го започнале натпреварот за Белененсеш САД, повеќето од нив од тимот до 23 години, а двајца биле голмани; откако седуммина се вратиле во второто полувреме при резултат 7–0, а еден се повредил, натпреварот бил прекинат.

Во август 2022 година, Калила потпишал тригодишен договор со Санта Клара со опција за продолжување на уште две години; неговиот поранешен клуб задржал 20% од правата на играчот. Дебитирал за Санта Клара на 20 август 2022, во поразот со 1-2 на домашен терен од , влегувајќи како замена во 77-мата минута на местото на Пјер Сања.

Во првата сезона во Санта Клара, тој одиграл 15 првенствени натпревари за екипата која го освоила последното место во Примеира лига и испаднала во понизок ранг. Следната сезона во   Сегунда лига, тој забележал 18 настапи и два гола, придонесувајќи за експресното враќање на клубот во врвната дивизија. На 25 октомври 2024, тој го постигнал својот прв гол во Примеира лигата, во победата со 2-1 на домашен терен над . Сезоната 2024-2025 ја завршил со 31 настап во лигата и еден првенствен гол, помагајќи му на клубот да го освои петтото место на крајот од сезоната и да избори пласман во Лигата на коференциите.

На 21 август 2025 година, Калила го направил своето деби во европските натпреварувања, во поразот со 1-2 на домашен терен од Шамрок Роверс во Лигата на коференциите.

Репрезентативна кариера
Во август 2025, Калила го добил првиот повик во мозамбиканската репрезентација. Својот прв настап го имал на 5 септември, во поразот со 4–0 на гостински терен од Уганда во квалификациите за Светското првенство 2026.

Во декември, тој бил избран од селекторот Чиквињо Конде во составот на Мозамбик за Африканскиот куп на нации 2025 во Мароко. Во нивниот втор натпревар од групата, против Габон во Агадир, тој го постигнал својот прв гол одлучувачки за победата од 3–2, првата победа на земјата во историјата на натпреварувањето.

Хронологија на репрезентативните настапи

Титули
Клупски
 Санта Клара
Сегунда лига : 1
 2023-2024

Наводи

 Надворешни врски 

Диого Калила на soccerway 
Диого Калила на transfermarkt 

Категорија:Живи луѓе
Категорија:Португалски фудбалери
Категорија:Мозамбикански фудбалери
Категорија:Фудбалери на ФК Санта Клара
Категорија:Родени во 1998 година